Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Ουγγαρίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 19 της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, που εγκρίθηκε με απόφαση του Συμβουλίου και της Επιτροπής (93/742/ΕΚ, ΕΚΑΧ, Ευρατόμ) της 13ης Δεκεμβρίου 1993 [1], το πρωτόκολλο αριθ. 3 θεσπίζει τους εμπορικούς διακανονισμούς για τα μεταποιημένα γεωργικά προϊόντα που απαριθμούνται σ' αυτό. Σύμφωνα με το άρθρο 2, παράγραφος 1, του πρωτοκόλλου για την προσαρμογή των εμπορικών πτυχών της Ευρωπαϊκής Συμφωνίας, προκειμένου να ληφθεί υπόψη η ένταξη της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και το αποτέλεσμα των διαπραγματεύσεων του Γύρου της Ουρουγουάης σχετικά με τη γεωργία, συμπεριλαμβανομένων των βελτιώσεων των ισχυουσών προτιμησιακών συμφωνιών, που εγκρίθηκαν με απόφαση του Συμβουλίου (1999/67/ΕΚ) της 22ας Οκτωβρίου 1998 [2], το πρωτόκολλο αριθ. 3 της ευρωπαϊκής συμφωνίας αντικαταστάθηκε από το κείμενο που περιλαμβάνεται στο παράρτημα Ζ του εν λόγω πρωτοκόλλου.

[1] ΕΕ L 347, 31.12.1993, σ. 1.

[2] ΕΕ L 28, 2.2.1999, σ. 1.

Κατά την εξέταση της εντολής που πρότεινε η Επιτροπή για τη βελτίωση του τμήματος των Ευρωπαϊκών Συμφωνιών το οποίο αφορά τη γεωργία, τα κράτη μέλη ζήτησαν από την Επιτροπή να διαπραγματευθεί την παράλληλη βελτίωση της πρόσβασης στην αγορά των μεταποιημένων γεωργικών προϊόντων. Οι εν λόγω διαπραγματεύσεις αναμένεται να έχουν ως νομική βάση τις σχετικές διατάξεις του προαναφερθέντος πρωτοκόλλου αριθ. 3.

Κατόπιν του συγκεκριμένου αιτήματος του Συμβουλίου, οι υπηρεσίες της Επιτροπής άρχισαν διαπραγματεύσεις με την αντιπροσωπεία της Δημοκρατίας της Ουγγαρίας για τη βελτίωση της πρόσβασης στην αγορά.

Τον Δεκέμβριο του 2000 τα δύο συμβαλλόμενα μέρη κατέληξαν σε τεχνική συμφωνία που προβλέπει την αμοιβαία κατάργηση των εισαγωγικών δασμών για όλα τα μεταποιημένα γεωργικά προϊόντα και μια ετήσια αύξηση του ποσού των προτιμησιακών ποσοστώσεων. Βάσει της συμφωνίας αυτής, όλο το εμπόριο μεταποιημένων γεωργικών προϊόντων μεταξύ της Κοινότητας και της Ουγγαρίας θα ελευθερωθεί εντός οκτώ ετών.

Ως εκ τούτου, προτείνεται στο Συμβούλιο να εγκρίνει την παρούσα πρόταση απόφασης του Συμβουλίου Σύνδεσης, που αποσκοπεί στην προσαρμογή του πρωτοκόλλου αριθ. 3.

2001/0093 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Ουγγαρίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση του άρθρου 300, παράγραφος 2,

την πρόταση της Επιτροπής,

Εκτιμώντας τα εξής:

(1) Η Ευρωπαϊκή Συμφωνία [3] καθιερώνει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου.

[3] ΕΕ L 347, 31.12.1993, σ. 2.

(2) Το πρωτόκολλο αριθ. 3, όπως τροποποιήθηκε από το πρωτόκολλο για την προσαρμογή των εμπορικών πτυχών της Ευρωπαϊκής Συμφωνίας [4] προκειμένου να ληφθεί υπόψη η ένταξη της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και το αποτέλεσμα των διαπραγματεύσεων του Γύρου της Ουρουγουάης σχετικά με τη γεωργία, θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Ουγγαρίας.

[4] ΕΕ L 28, 2.2.1999, σ. 3.

(3) Βάσει του άρθρου 1, παράγραφος 2, του πρωτοκόλλου αριθ. 3, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του εν λόγω πρωτοκόλλου, καθώς και για την αύξηση ή την κατάργηση των δασμολογικών ποσοστώσεων.

(4) Βάσει του άρθρου 2, δεύτερη περίπτωση του εν λόγω πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα,

ΑΠΟΦΑΣΙΖΕΙ:

Άρθρο μόνο

Η θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη βελτίωση του πρωτοκόλλου αριθ. 3 σχετικά με τις διμερείς εμπορικές συναλλαγές μεταποιημένων γεωργικών προϊόντων, πρέπει να βασίζεται στο σχέδιο απόφασης του Συμβουλίου Σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Πρόταση

ΑΠΟΦΑΣΗΣ ΑΡΙΘ. .../2001 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΟΥΓΓΑΡΙΑΣ

σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα που απαριθμούνται στο πρωτόκολλο αριθ. 3 της Ευρωπαϊκής Συμφωνίας

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, και ιδίως το άρθρο 1, παράγραφος 2 του πρωτοκόλλου αριθ. 3,

Εκτιμώντας τα εξής:

(1) Το πρωτόκολλο αριθ. 3 θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Ουγγαρίας.

(2) Βάσει του άρθρου 1, παράγραφος 2 του εν λόγω πρωτοκόλλου, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του πρωτοκόλλου αριθ. 3, καθώς και για την αύξηση ή την κατάργηση των δασμολογικών ποσοστώσεων.

(3) Βάσει του άρθρου 2, δεύτερη περίπτωση, του εν λόγω πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Οι ετήσιες ποσοστώσεις που προβλέπονται στα παραρτήματα Ι και ΙΙ της παρούσας απόφασης ισχύουν για το έτος 2001. Δεδομένου ότι οι εν λόγω ετήσιες ποσοστώσεις μπορούν να εφαρμοσθούν μόνο μετά την 1η Ιανουαρίου 2001, αρχής γενομένης από κάποια ημερομηνία που θα καθορισθεί, θα πρέπει να μειωθούν κατά την ποσότητα που αντιστοιχεί στη διανυθείσα περίοδο,

ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:

Άρθρο 1

Τα παραρτήματα I και II του πρωτοκόλλου αριθ. 3 για το εμπόριο μεταποιημένων γεωργικών προϊόντων μεταξύ της Κοινότητας και της Ουγγαρίας αντικαθίστανται από τα παραρτήματα I και II της παρούσας απόφασης.

Άρθρο 2

Οι ετήσιες ποσοστώσεις για το έτος 2001, οι οποίες προβλέπονται στα παραρτήματα Ι και ΙΙ της παρούσας απόφασης, θα μειωθούν αναλογικά, λαμβάνοντας υπόψη τη διανυθείσα, σε ακέραιους μήνες, περίοδο.

Άρθρο 3

Η παρούσα απόφαση αρχίζει να ισχύει την [...].

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Πίνακας 1: Ποσοστώσεις που εφαρμόζονται κατά την εισαγωγή στην Κοινότητα εμπορευμάτων που προέρχονται από την Ουγγαρία και εξαιρούνται από δασμούς

>ΘΕΣΗ ΠIΝΑΚΑ>

Πίνακας 2α: Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από την Ουγγαρία

Σημείωση: Οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10% των δασμών που επιβάλλονται από 31.12.2000. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 (β) (από 1.7.2000) του παραρτήματος 1 του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787 της ΕΕ L 278 της 28ης Οκτωβρίου 1999) (1).

>ΘΕΣΗ ΠIΝΑΚΑ>

Πίνακας 2β: Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από την Ουγγαρία

Σημείωση: Οι δασμοί που παρατίθενται στον ακόλουθο πίνακα υπόκεινται σε μείωση κατά 20 % των δασμών που επιβάλλονται από 31.12.2000. Από το 2002 και μετά, οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10% των δασμών που επιβάλλονται από 31.12.2000. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 (β) (από 1.7.2000) του παραρτήματος 1 του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787 της ΕΕ L 278 της 28ης Οκτωβρίου 1999) (1).

>ΘΕΣΗ ΠIΝΑΚΑ>

Πίνακας 3: Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 2

Βασικό προϊόν // Συντελεστής ΜΕΚ την 1.7.2000 (EUR/100 kg)

(1) // (2)

Σιτάρι μαλακό // 9,504

Σιτάρι σκληρό // 14,752

Σίκαλη // 9,261

Κριθάρι // 9,261

Καλαμπόκι // 9,395

Ρύζι αποφλοιωμένο σε κόκκους μακρούς // 26,432

Αποκορυφωμένο γάλα σε σκόνη // 118,800

Πλήρες γάλα σε σκόνη // 130,432

Βούτυρο // 189,562

Ζάχαρη άσπρη // 41,928

ΠΑΡΑΡΤΗΜΑ II

Πίνακας 1: Δασμοί που επιβάλλονται κατά την εισαγωγή στην Ουγγαρία εμπορευμάτων που προέρχονται από την Κοινότητα

Σημείωση: Οι δασμοί που παρατίθενται στον ακόλουθο πίνακα υπόκεινται σε μείωση κατά 20 % των δασμών που επιβάλλονται από 31.12.2000. Από το 2002 και μετά, οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10 % των δασμών που επιβάλλονται από 31.12.2000.

>ΘΕΣΗ ΠIΝΑΚΑ>

Πίνακας 2: Δασμοί που επιβάλλονται κατά την εισαγωγή στην Ουγγαρία εμπορευμάτων που προέρχονται από την Κοινότητα

Σημείωση: Οι δασμοί που παρατίθενται στον ακόλουθο πίνακα υπόκεινται σε μείωση κατά 20 % των δασμών που επιβάλλονται από 31.12.2000. Από το 2002 και μετά, οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10 % των δασμών που επιβάλλονται από 31.12.2000.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>